# কম্পিউটার

আধুনিক যুগর কম্পিউটার আগ
**কম্পিউটার** এহাননরে **যন্ত্রগণক** বুলানিয়উ একরের যেহানে অ্যালগোরিদমর মাতুঙ ইলয়া গণনা করে পারের বারো তথ্য দিয়া পারের।

# কম্পিউটার বারো এহার উৎপত্তি

কম্পিউটার বর্তমান যুগর হাবিত্ব ডাঙর আবিস্কারহান। কম্পিউটার বুলতারা যন্ত্র এগ ইলেকট্রনিক্স যন্ত্রগ, যেগল আমি গাণিতিক বারো সত্য অসত্য বিচরি নিয়ামপারা ত্বরাকরে কোন ভুলভ্রান্তি নায়া করে পারিয়ার। উতাবাদে এ যন্ত্র এগ এলা, সিনেমা, বিভিন্ন গ্রাফচিত্র, রঙ বেরঙ, নানান খেল খেলা পারিয়ার। আগেকার যুগে মানু হুরু হুরু হিলনো সংখ্যা লেহানির কাম করলা। লেটিন ঠারে এর হুরু হুরু হিল উতারে কালক্স (Calx) বুলতারা বারো হুরু হুরু হিলনো সংখ্যা লেহানি এহানরে ক্যালকুলি বুলতারা। এরে ‘Calculi’ ওয়াহি এগত্ত ইংরেজী ‘Calculate’ ওয়াহি এগ আহেসেগ; বারো এরে ‘Calculate’ ওয়াহি এগত্ত আজিকার ‘Computer’ ওয়াহি এগর উৎপত্তি।

# ইতিহাস

মে হুরুকাং যন্ত্র আহান ব্যবহার করেসিলা, নাঙহান ‘এবাকাস’ (ABACUS)। ১৯৪২ খ্রীস্টাব্দত ফ্রান্সর গাণিতিক ব্লেইজ প্যাসকেল গিরকে যন্ত্র আহান হঙকরেসিল হুদ্দা যোগ-বিয়োগ য়াকরানিরকা। ১৬১৪ খ্রীস্টাব্দত স্কটিশ গানিতিক জন নেপিয়ার এ লগারিদম আবিস্কার করেসিল। উতার পিসে ১৭৭৩ খ্রীস্টাব্দত গটিফ্রাইড উইদেম ভন লেবনিজ বুলিয়া জার্মান গিরক আগই যন্ত্র আগ লিংখাত করেসিল যেহানল যোগ বিয়োগ পুরণ ভাগ করানি য়াকরল। এসাদে নানান সময়ে নানান নমুনার গননাযন্ত্র তঙাল তঙালক নিকুলেসিল বারো ঔ দেহা স্যাতে ১৮২৩ খ্রীস্টাব্দত চার্লস বেবেজ বুলিয়া ইংরাজ গাণিতিক আগই নুয়া যন্ত্র আহান হঙকরেসিল যেহানরে মাতলাতা ‘এনালাইটিক ইনজিন’(Analytic Engine)। এযন্ত্র এগর কাম বর্তমান কম্পিউটারর লগে নিয়াম মান্না অনায় গিরক এগরে কম্পিউটারর আবির্ষ্কতাগ বুলিয়া মাততারা।

কিন্তু ১৯৪৪ খ্রীস্টাব্দত হাওয়ার্ড ইউনিভারসিটির ড. হাওয়ার্ড একিন গিরকে পয়লা ইলেকট্র মেকানিকাল কম্পিউটার আগ হঙকরেসিল যেগর নাঙহান দেহিলতা অটোমেটিক সিকোয়েন্স কন্ট্রলার ক্যালকুলেটার (Automatic Sequence Controller Calculator – ASSC), এগ পিসেদে মার্ক-১ (Mark -1) বুলিয়া নাঙ দিলা।

# বিভিন্ন জেনারেশনর কম্পিউটার

কস্পিউটারর পয়লা জেনারেশনর অকরাগ অসিলতা মার্ক-১’র থাঙনাত্ত ইকরিয়া ১৯৪৫ খ্রীস্টাব্দ পেয়া। এতারমা আসে IBM 650, IBM704, IBM 709 Mark II, Mark III ইত্যাদি । দ্বিতীয় জেনারেশনে (১৯৫৬-১৯৬৫) আয়া ট্রানসিস্টার ব্যবহার করানি ইকরলা। এতারমা আসে IBM 1400, CDC 1604, RCA 501 ইত্যাদি । তৃতীয় জেনারশনর (১৯৬৬-১৯৭৫) কম্পিউটাররমা IBM 360, GE 600, PDP 8 এতার নাঙ মাতে পারিয়ার। এবাকা আমি যে কম্পিউটার ব্যবহার করিয়ার উতা চতূর্থ জেনারশনর কম্পিউটার।

# বিভিন্ন কাফামে কম্পিউটারর ব্যবহার

আজি কালিকার যুগে কম্পিউটার যন্ত্র এগ কিসিম কিসিত কাফামে ব্যবহার করতে দেহিয়ার। এ যন্ত্র এগ উৎপাদন শিল্পৎ, বিল হঙকরানি, হিসাবপত্র পাজালানি, টেক্রট বারো টেরিফ বিল হঙকরানি, কাষ্টমাররাঙতো রূপা আদায় করানি কিতা কিতি কামে ব্যবহার করতারা। ডাঙর ডাঙর অফিসে, হোটেলে, ব্যংকে, বীমা কম্পানিৎ, স্কুল কলেজে, রেলষ্টেশনে, বিমানঘাটিত বারো বিমান চালেইতে, হাসপাতালে, নুয়ারাপানির চিকিৎসার কামে, টেলিকম্যুনিকেশন ইত্যাদি কাফামে আজিকালি কম্পিউটারল কাম করানি অর। মহাকাশযানে বারো মহাকাশর গবেষনাৎ যন্ত্র এগো ব্যবহার করতারা।

# কম্পিউটার সিষ্টেম

কম্পিউটার সিষ্টেম আহারতা প্রধানত দুহান অংশ থার।

* হার্ডওয়ার
* সফ্ট্ওয়ার

## হার্ডওয়ার

কম্পিউটারর বাহ্যিক অংশ যেতারে আমি সকে পারিয়ার বা আহিলো দেহিয়ার ঔতারে হার্ডওয়ার (Hardware)বুলতারা। হার্ডওয়ার এতারতাউ চারিহান ক্যাটাগরি -

* ইনপুট
* সি পি ইউ
* মেমরি
* আউটপুট

### ইনপুট

হার্ড ডিস্ক এহান কম্পিউটারর ভিতরে থার ইনপুট বারো আউটপুটরকা কমন বস্তু আহান।
ইনপুট হার্ডওয়ার এতার মাধ্যমে কম্পিউটারগই ডাটা বা নির্দেশ লক্করের। এসাদে ইনপুট যন্ত্র কতগর নাঙ অইলতা কী বোর্ড, মাউস, জয়স্টিক, স্ক্যানার, ডিজিটাল ক্যামেরা,
মাইক্রফোন ইত্যাদি।

### সি পি ইউ

ইন্টেল 80486DX2র মাইক্রপ্রসেসরগ
এগই কম্পিউটারর খইতুগ । পুরা নাঙহান সেন্ট্রাল প্রসেসিং ইউনিট (Central Processing Unit) । সিপিইউ গর বিতরর অংশ অইলতা এ এল ইউ (ALU) বারো কন্ট্রোল ইউনিট । এগর বিতরে সিলিকন চিপস্ল হঙকরা মাইক্রপ্রসেসর (Microprocessor) আগ থার উগই কম্পিউটারর হাবি কারিশমা এতা দেহাদেরতা।

### মেমরি

কম্পিউটারগর স্মৃতিহান । কম্পিউটারগই হাবি ডাটা মেমরিগৎ খমকরিয়া থর, পিসেদে নিঙসিঙ অয়া থানার কাজে। যেবাকা তারতা কামে লাগের উপাগা মেমরিহাত্ত মেঠেল নিকালিয়া কামে লাগার। মেমরি এতাউ দ্বি জাতর -

* প্রাইমারি মেমরি : প্রাইমারি মেমরি দুহান - আহান রম(ROM) আরাক আহান বারো র‌্যাম (RAM)। র‌্যাম মেমরিত ডাটা এতা কম্পিউটারহান চালু অনার পিসে জমা অর বারো কম্পিউটারহান বন্ধ করে বেললে মাঙপরেরগা।

* সেকেন্ডারি মেমরি: এরে মেমরি এতাত ডাটা কম্পিউটারহান বন্ধ অইলেউ নিজে না মাঙকরেসি মাহি থার। । উহানলো এতারে ব্যাক-আপ মেমরি বুলিয়াউ মাততারা। ফপি ডিস্ক, হার্ডডিস্ক, সিডিরম, ডিভিডিরম টেপড্রাইভ, পেনড্রাইভ ইত্যাদি।

### আউটপুট

হার্ড ডিস্কর গ্রাফিক্স
আউটপুট যন্ত্রপাতিল কম্পিউটারগই ফলাফল দেহাদের । আউটপুট হার্ডওয়াররমা মনিটর, প্রিন্টার,প্লোটার, স্পিকার, প্রজেক্টার ইত্যাদির নাঙ মাতে পারিয়ার।

## সফ্ট্ওয়ার

সফ্টওয়ার অইলতা কতহান আকপেই করিয়া হংকরেসি কমান্ডর সমান্বিত রূপ আহান যেহান নানান কাজে আমারে পাংলাক সাহায্য করের।

```
   সফ্টওয়ার দ্বি জাত-
      ১) সিস্টেম সফ্টওয়ার ও
      ২) এ্যাপ্লিকেশন সফ্টওয়ার।
```

# আরতাউ চেইক

* কম্পিউটারর ঠার
* ইন্টারনেট
* Lucky Patcher
* vidmate

# লিংক

*
*
*